text: Отварят дарителска сметка за подпомагане на Драматичен театър Пловдив - http://old.europlovdiv.com
  Начало » Актуално » Отварят дарителска сметка за подпомагане на Драматичен театър Пловдив
  Отварят дарителска сметка за подпомагане на Драматичен театър Пловдив
  Vanya Tringova 29.08.2013 Актуално, Култура Оставете Коментар 189 Прегледа
  Зам.-министърът на културата Велислава Кръстева призова театрите от цялата страна, да изнесат по едно благотворително представление, средствата от което да бъдат предоставени в помощ на колегите си от Пловдив.
  Още в първите часове след пожара се обадиха много известни актьори, певци, драматурзи от цялата страна, които изразиха своята подкрепа и желание да помогнат, като организират благотворителен концерт с който да се наберат средства за бързото възстановяване на пловдивския театър. Това съобщи на днешната пресконференция директорът на Драматичен театър Пловдив Кръстьо Кръстев.
  Зам.-министърът на културата Велислава Кръстева, която днес също беше в града под тепетата, за да се запознае с щетите, нанесени при пожара на 22 август, заяви, че е поискано свикване на междуведомствена комисия по бедствия и аварии, която да отпусне средства за възстановяване на щетите. Освен за Драматичен театър – Пловдив, комисията ще гласува и средства за театър "Българска армия", който пострада от взрив на газова бутилка.
  Министерството на културата е отправило призив и към театрите от цялата страна, да изнесат по едно благотворително представление, средствата от което да бъдат предоставени в помощ на колегите си от Пловдив.
  Както вече писахме, щетите от пожара все още се уточняват, поради факта, че е възможно да има още много поражения, които до момента остават скрити. До момента не е готово заключението на следствието за причините за пожара. Зам.-министър Кръстева днес се е срещнала с директора на Областната дирекция на МВР в Пловдив комисар Тодор Гребенаров, за да се информира за работата на следствените органи, но не пожела да сподели информация от следствието. Огледите на различните експертни комисии в театъра продължават, а резултатите от тях вероятно ще бъдат обобщени в началото на следващата седмица. Все още не е ясно на каква сума възлизат щетите от пожара.
  Кръстьо Кръстев отново изрази голямата си благодарност към огнеборците, които светкавично са се отзовали и бързо са потушили пожара.
  От застрахователната компания също са изразили да преведат авансово част от средствата, за да започнат максимално бързо възстановителните дейности.
  Вече е отворена и дарителска сметка за набиране на средства за възстановяване на щетите от пожара.
  IBAN: BG79UNCR 7000 1521 0719 44 в Уникредит Булбанк.
  Пространно интервю с директора на Драматичен театър Пловдив Кръстьо Кръстев, както и информация за предстоящите заглавия от репертоара на театъра, може да прочетете тук.
  Tags culture Актуално Велислава Кръстева възстановяване щети Драматичен театър Пловдив зам.-министър Велислава Кръстева в Пловдив Кръстьо Кръстев култура пожар